
	OPĆINA MOTOVUN-MONTONA

	
	Općinsko vijeće


KLASA: 024-03/26-01/
URBROJ: 2163-28-02-26-
Motovun-Montona, ________________ 2026.


Na temelju članka 98. Zakona o komunalnom gospodarstvu („Narodne novine“, broj 68/18., 110/18., 32/20. i 145/24.) i članka 36. Statuta Općine Motovun-Montona („Službeni glasnik Općine Motovun“, broj 5/25.), Općinsko vijeće Općine Motovun-Montona je na sjednici održanoj __________ 2026. godine donijelo


ODLUKU
o vrijednosti boda komunalne naknade


Članak 1.
Ovom Odlukom određuje se vrijednost boda komunalne naknade (B) kao jedan od elemenata za utvrđivanje visine komunalne naknade na području Općine Motovun-Montona. 

Članak 2.
Polazište za određivanje vrijednosti boda komunalne naknade (B) je procjena troškova održavanja komunalne infrastrukture iz programa održavanja komunalne infrastrukture uz uzimanje u obzir i drugih predvidivih i raspoloživih izvora financiranja održavanja komunalne infrastrukture.  

Članak 3.
Vrijednost boda jednaka je godišnjem iznosu komunalne naknade po četvornom metru (m²) korisne površine stambenog prostora na području Općine Motovun-Montona.

Članak 4.
Vrijednost boda iz članka 2. ove Odluke određuje se u visini od 0,90 eura po četvornom metru (m²).

Članak 5.
Danom stupanja na snagu prestaje važiti Odluka o vrijednosti boda komunalne naknade („Službeni glasnik Općine Motovun“, broj 5/22.).



Članak 6. 
Ova Odluka stupa na snagu osmog dana od dana objave u „Službenom glasniku Općine Motovun“, a primjenjuje se od 1. siječnja 2027. godine.


OPĆINSKO VIJEĆE OPĆINE MOTOVUN-MONTONA

